**Csongrád Város Polgármesterétől M**

Száma: 10-805-8/2017.

Témafelelős: Forgó M.

**ELŐTERJESZTÉS**

# Csongrád Városi Önkormányzat Pénzügyi és Városfejlesztési Bizottsága

#  2017. december 18-i ülésére

Tárgy: A Csongrád, Fő utca 2-4. szám alatti üzlethelyiség bérbeadása

Tisztelt Bizottság!

Csongrád Városi Önkormányzat tulajdonát képezi a Csongrád, Fő utca 2-4. szám alatti, 40 m2 alapterületű, korábban biztosító irodaként működő üzlethelyiség. A Pénzügyi és Városfejlesztési Bizottság 205/2017.(VIII.21.) határozatával, a pályázat illetve árverés alóli mentesítés megadásával a Csongrád Megyei Kereskedelmi és Iparkamarát jelölte ki az üzlethelyiség bérlőjének 40.000 Ft + ÁFA havi bérleti díjért, 2017. szeptember 1-től 2022. augusztus 31. napjáig, határozott időtartamra.

Az üzlethelyiség felújításáról hosszú egyeztetési folyamat kezdődött a kamara és az önkormányzat között, mely után a felek abban állapodtak meg, hogy az iparkamara számára irodai tevékenység céljára kedvezőbb lehetőség lenne a jelenleg felújítás alatti lévő Csongrád, Muskátli u. 1. szám alatti ingatlanban, mint az új bökényi szolgáltató központban kialakításra kerülő, bérelhető helyiségek egyike.

A fentiek alapján kérem a Bizottságot a Csongrád, Fő utca 2-4. szám alatti üzlethelyiség Csongrád Megyei Kereskedelmi és Iparkamara részére történő bérbeadásával kapcsolatos 205/2017.(VIII.21.) számú határozatának visszavonására, és az üzlethelyiség nyílt árverés útján történő bérbeadásáról szóló döntés meghozatalára.

**HATÁROZATI JAVASLAT**

Csongrád Városi Önkormányzat Pénzügyi és Városfejlesztési Bizottsága megtárgyalta „A Csongrád, Fő utca 2-4. szám alatti üzlethelyiség bérbeadása” tárgyú előterjesztést, és az alábbi határozatot hozza.

1. A Bizottság a Csongrád, Fő utca 2-4. szám alatti üzlethelyiség Csongrád Megyei Kereskedelmi és Iparkamara részére történő bérbeadásával kapcsolatos 205/2017.(VIII.21.) számú határozatát visszavonja.

2. A Bizottság felkéri a polgármestert az üzlethelyiség nyílt árverés útján történő bérbeadására, és a szükséges árverési eljárás lebonyolítására.

Felelős: Bedő Tamás polgármester

Határidő: azonnal

Csongrád, 2017. december 11.

 Bedő Tamás

 polgármester